laion/Wikipedia-Exotic huggingface dataset:
אפרים שנפלו לו המכנסיים

אפרים שנפלו לו המכנסיים הוא ספר ילדים מאת ישראל ויסלר (פוצ'ו). את הספר אייר חיים ארלבאום, והוא ראה אור בהוצאת כתר בשנת 1984. ילד בשם אפרים אוכל בכמויות מזעריות, ועל-כן הוא כחוש למדי. מצבו מתדרדר בעקבות מנוסתו מן האם ותבשיליה עד שלבסוף מידתם של מכנסיו לא מתאימה לו עוד. לרוע מזלה של האם, לא נמצא בחנות אף זוג בודד שמתאים לו. אפרים, שמאז ומעולם היה צנום, עובר מהפך משמעותי הודות לניחוחות שהפיצו התבשילים שהכינה סבתו: מילד רזה יתר על המידה הוא הופך לילד שמן במיוחד. המוכרת מחנות הבגדים, בה היו אפרים ואימו בפעם שעברה, לא הייתה מזהה שזה הילד הצנום לולא באה איתו אימו לחנות. גם הפעם לא נמצאו מכנסיים המתאימים לו, רק שהפעם עקב עודף-השומן הקיצוני. אימו של אפרים מסבירה לו שלהיות רעבתן ולאכול מעט מדי, שניהם מצבים מזיקים. היא מציעה כי יאכל בכמות הנכונה, או כפי שהוא אישר את דבריה: "הכי טוב לאכול בינוני מדי". האם, ששמחה על חוכמתו, קונה לו כתפיות. הכתפיות מנעו את נפילת מכנסיו לעולם ועד. אפרים שנפלו לו המכנסיים, באתר OCLC (באנגלית) אפרים שנפלו לו המכנסיים ,כתב - פוצ'ו, ציר - חיים ארלבאום. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
שרה הוניג

שרה הוניג (אנגלית: Sarah Honig) היא עיתונאית ישראלית וכותבת טור דעות בג'רוסלם פוסט. נולדה בישראל, גדלה והתחנכה בישראל ובארצות הברית. למדה בבית ספר הגבוה למוזיקה ולאומנות בניו יורק ובאוניברסיטת תל אביב. הוניג החלה את עבודתה ככתבת עבור הג'רוסלם פוסט בשנת 1968 בעוד היותה סטודנטית. בשנות ה-60, ה-70 וה-80 הייתה הכתבת המובילה בסיקור התנועה לשחרור יהודי ברית המועצות ואסירי ציון. בשנות ה-80 המוקדמות נהייתה הכתבת הפוליטית הבכירה של העיתון. בין השנים 1991–2001 הייתה הפרשנית הפוליטית של העיתון. מאז 1999 ועד היום היא כותבת טור בעיתון ששמו Another Tack המכסה מאורעות בישראל ובעולם. מאז שנת 2003 משמשת ככתבת-עורכת בכירה. היא מחזיקה בלוג שבו מתפרסמים בין השאר גם הטורים שלה בעיתון. בינואר 2013 חוללה הוניג סערה כאשר טענה שנתקלה בהערות אנטישמיות במהלך טיול פרטי אותו ערכה בטבעת קרי באירלנד. במהלך טיול לפני חג המולד בטבעת קרי, אזור בדרום מערב אירלנד, נתקלה בקבוצת ילדים מבית הספר הסמוך שמתרימים כסף למען קניית עצי זית לפלסטינים. הילדים השתתפו בפעילות בית ספרית ביחד עם מורה מבית הספר, כחלק מתוכנית הלימודים שמעביר טרוקרה, ארגון צדקה קתולי שתורם לנזקקים ברחבי העולם וידוע בגישתו האנטי ישראלית. הילדים החזיקו שלטי "Free Palestine" וביקשו מהוניג לתרום. כאשר היא שאלה אותם ממי הם רוצים לשחרר את פלסטין, הם ענו: מהיהודים. בהמשך השיחה איתם הם טענו שהיהודים הם רשעים ושהם צלבו את ישו. המורה שהיה נוכח במקום גילה הסכמה עם דברי הילדים. הוניג פרסמה את האירוע בטור Another Tack בעיתון ובבלוג שלה ועוררה סערה באירלנד, וחלק מהקוראים בעיתון אף קראו להחרים את אירלנד כיעד תיירותי. הפרשה התפרסמה בעיתונים הראשיים באירלנד ומנהל בית הספר הכחיש את דברי הילדים ואף טען שהוניג נהגה בחוסר אחריות כשפרסמה את תמונות הילדים ללא אישור. היא טענה שהייתה חייבת לפרסם את התמונות כהוכחה לדבריה ושהילדים היו בוגרים ועסקו בפעילות פוליטית בשטח ציבורי. היא טענה בנוסף שקיבלה מכתבי שטנה מאנשים באירלנד לאחר המקרה. אתר האינטרנט הרשמי של שרה הוניג הבלוג של שרה הוניג מידע על העיתונאית שרה הוניג מהאתר MGInews Irish charity Trocaire accused of anti-Israeli campaign by Fine Gael chairman sarahhonig blog Irish examiner principal-hits-back-at-writer-who-said-pupils-antijewish israeli-journalist-gets-hate-mail-over-irish-story
אוסטין מאהון

אוסטין קרטר מאהון (באנגלית: Austin Carter Mahone; נולד ב-4 באפריל 1996) הוא זמר פופ אמריקאי, שהפך לפופולרי ב-2011 בעקבות העלאת סרטונים ויראלים של הופעותיו. מאהון נולד ב-4 באפריל 1996, בסן אנטוניו, שבטקסס. אביו נפטר כשהיה בן 16 חודשים בגלל שהיה חולה בסרטן, והוא גדל בטקסס עם אימו, וגר בערים סגויין, סן אנטוניו ובלה ורניאה. אחרי שאימו התגרשה מבעלה השני, מאהון חזר לסן אנטוניו וזמן קצר למד בבית הספר התיכון "לדי בירד ג'ונסון", עד שנאלץ לנשור וללמוד בבית בשל תהילתו הגדלה. כיום, מאהון מתגורר במיאמי, פלורידה. בתור ילד אוסטין מאהון היה דחוי בחברה והתעללו בו. ב-2013 החל לצאת עם בקי ג'י, השניים נפרדו ב-2015. מאהון התחיל לפרסם סרטונים ב-YouTube עם חברו אלכס קונסטנסיו ביולי 2010. באוקטובר 2011 פרסם מאהון גרסת כיסוי לשיר "Mistletoe" של ג'סטין ביבר. ב-28 באוגוסט 2012, מאהון הכריז שהוא חתם חוזה רשמית עם Chase/Universal Republic Records. השיר הראשון של מאהון, "11:11", דורג במקום ה-19 במצעד של בילבורד. שירו השני, "Say Somethin",דורג במקום ה-34 במצעד שירי הפופ של בילבורד. בספטמבר 2012, מאהון לראשונה דורג במקום ה-38 ברשימת 50 הסוציאלים של בילבורד, ההופעה הכי צעירה ברשימה. הוא קפץ לדירוג ה-28 ברשימה ב-2 בדצמבר. ב-22 במאי 2012, מאהון ניגן בקונצרט המוזיקלי הראשון Q102 Springle Ball. ב-7 בספטמבר 2012, מאהון הוציא את הסינגל השני שלו, "Say Somethin". זמן קצר לאחר מכן הוא שר ב-B96 SummerBash בשיקגו וב-22 ביוני 2012, בניו יורק. בנוסף, אוסטין הופיע בתפקיד אורח בסדרה Big Time Rush של ניקלודיאון. ב-10 בנובמבר 2013 יצא הסינגל "Banga Banga". בתאריך 15 בפברואר 2014 הוציא את הסינגל "U". ב-27 במאי 2014 הוציא מאהון מיני אלבום בשם "The Secrets" המכיל 8 שירים. ב-3 באוגוסט 2014 הוציא את הסינגל "Shawty Shawty" שבו אירח את בי מזור. הסינגל "Torture" יצא לאור ב-26 במאי 2015. מאהון הוציא ב-2 ביולי 2015 את הסינגל "Dirty Work". מדיה וקבצים בנושא אוסטין מאהון בוויקישיתוף אתר האינטרנט הרשמי של אוסטין מאהון אוסטין מאהון, ברשת החברתית פייסבוק אוסטין מאהון, ברשת החברתית אקס (טוויטר) אוסטין מאהון, ברשת החברתית אינסטגרם אוסטין מאהון, ברשת החברתית טיקטוק אוסטין מאהון, סרטונים בערוץ היוטיוב אוסטין מאהון, במסד הנתונים הקולנועיים IMDb (באנגלית) אוסטין מאהון, באתר Rotten Tomatoes (באנגלית) אוסטין מאהון, באתר אפל מיוזיק (באנגלית) אוסטין מאהון, באתר ספוטיפיי אוסטין מאהון, באתר סאונדקלאוד (באנגלית) אוסטין מאהון, באתר Last.fm (באנגלית) אוסטין מאהון, באתר AllMusic (באנגלית) אוסטין מאהון, באתר MusicBrainz (באנגלית) אוסטין מאהון, באתר דיזר אוסטין מאהון, באתר Discogs (באנגלית) אוסטין מאהון, באתר Songkick (באנגלית) אוסטין מאהון, באתר Genius אוסטין מאהון, באתר MTV Delaine Mathieu‏, Interview: San Antonio teen heartthrob is a Youtube sensation, ‏‏23 באוקטובר 2011 (באנגלית) (ארכיון) Jen Erenza‏, Justin Bieber’s ‘Mistletoe’ Gets Covered By YouTube Star Austin Mahone, ‏‏2 בנובמבר 2011 (באנגלית) Shirley Halperin‏, 'Baby Bieber' YouTube Star Austin Mahone Signs to Universal Republic, ‏‏28 באוגוסט 2012 (באנגלית) The Hot 100 Chart, Billboard Kyle Bylin‏, Nickelback, Michael Buble Post Social 50 Chart Gains, ‏2 בדצמבר 2011 (באנגלית) Austin Mahone On His Success: “I’m Very Fortunate”, ‏‏8 ביוני 2012 (ארכיון)
Dying Rose

Dying Rose (בעברית "ורד גווע", תעתיק: "דייאינג רוז") היא להקת דת'-דום גותי מבלארוס. הלהקה הוקמה בשנת 2000. היא הוציאה את הדמו הראשון ב-2002 ואת אלבומה המלא הראשון, "The Bleeding Flowers", ב-2009. שנתיים אחר כך הוציאה את אלבומה השני, "Exsistentia". Dying Rose מנגנת דום מטאל גותי עם שירת היפה והחיה הכוללת גרואלינג לצד שירה אופראית מצד הזמרת. בנגינתם בולטות הגיטרות החשמליות עם ריפים כבדים בקצב איטי עד בינוני. הגיטרות המודגשות יחסית ללהקות מטאל גותי אחרות ששמות דגש יותר על קלידים ואווירה. עם זאת, Dying Rose משלבים לעיתים קטעי מוזיקה קלאסית ושירת מקהלות. With Poisoned Thornes - דמו, 2002 The Bleeding Flowers - אלבום אולפן מלא, 2009 Exsistentia - אלבום אולפן מלא, 2011 Dying Rose, באתר MusicBrainz (באנגלית) Dying Rose, להקה באתר Encyclopedia Metallum (באנגלית) מידע ב-Spirit of Metal ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
באקווילד

באקווילד (באנגלית: Buckwild; ‏נולד ב־16 במאי 1972) הוא מפיק היפ הופ מהברונקס, ניו יורק, ארצות הברית. במקור באקווילד היה די ג'יי ולאחר שהוא פגש את Lord Finesse הוא עבר להיות מפיק לשירי היפ הופ. יותר מאוחר הוא הצטרף ללהקה D.I.T.C עם הראפרים .Showbiz and A.G ,Diamond D, פאט ג'ו, Big L ו-או.סי.. ההפקה הראשונה שלו הייתה עם השיר "(Shit Is Real (You Can't Front" שכללה את הראפרים Diamond D, Lord Finesse ו- Sadat X. החשיפה הראשונה של באקווילד בציבור הייתה בשנת 1994, כאשר הוא הפיק את השיר "Word...Life" של הראפר או.סי.. באותה השנה באקווילד הפיק שלושה שירים באלבום Stress: The Extinction Agenda של הלהקה Organized Konfusion. הוא גם הפיק באותה שנה שלושה שירים ללהקה Artifacts באלבום הבכורה שלהם, Between a Rock and a Hard Place, באקווילד המשיך את החשיפה שלו כאשר הוא הפיק במספר אלבומי אנדרגראונד כמו: Lifestylez Ov Da Poor & Dangerous של הראפר Big L, באלבום Doe Or Die של הראפר AZ, באלבום 4,5,6, של קול ג'י ראפ ובאלבום The Natural של Mic Geronimo. הוא גם נהפך להיות ידוע בעשיית רימקסים רבים לאומני היפ הופ כמו: גורו, ביסטי בויז, Q-Tip, Channel Live, KRS-One, Kool Keith והרבה אומנים אחרים. מאמצע ועד סוף שנות ה-90 הוא הפיק ועשה רימקסים לאומנים כמו:Diamond D, Capone-N-Noreaga, Lord Finesse, .Showbiz and A.G, Tha Alkaholiks, Mad Skillz, ביג פן, ביסטי בויז, פאט ג'ו, ג'יי זי ו-הנוטוריוס בי. איי. ג'י.. ב-2011 באקווילד הפיק 12 מתוך 15 שירים באלבום Bon Appetit של הראפר או.סי.. הביט הכי מפורסם של באקווילד יצא בשנת 2001 בסינגל "Whoa!" של הראפר Black Rob. ב-1999 באקווילד הפיק בדיסק של America is Dying Slowly ,Red Hot Organization, שכלל גם את וו טאנג קלאן, פאט ג'ו, ביז מארקי ועוד מספר אומני היפ הופ ידועים. הדיסק בא לעלות את המודעות של מחלת האיידס בקרב גברים אפרו-אמריקאים. Source magazine הכריז את האלבום כ"יצירת מופת". בשנת 2003 באקווילד הפיק 8 שירים מתוך 20 במיקסטייפ Hard 4 The Streets של הלהקה Kurrup Money. ב-2007 Ground Floor Recordings הוציא לאור את האלבום Diggin' In The Crates, שכלל הפקות ורימקסים שבאקווילד עשה בין השנים 1993–1997. ב-2010 הראפר Celph Titled הוציא לאור את האלבום Nineteen Ninety Now, אשר כלל ביטים ישנים של באקווילד מ-1994–1995, באלבום התארחו אומנים חדשים שלא נשמעו לפני כן והאלבום קיבל ביקורות טובות בקרב המבקרים. 1998 - Still Diggin' Composition EP 2007 - (Diggin' In The Crates (Rare Studio Masters 1993-1997 2010 - Nineteen Ninety Now (עם Celph Titled) 2010 - Buckwild Presents... EP 2011 - Nineteen Ninety More w (עם Celph Titled) באקווילד, במסד הנתונים הקולנועיים IMDb (באנגלית) באקווילד, באתר AllMusic (באנגלית) באקווילד, באתר MusicBrainz (באנגלית) באקווילד, באתר Discogs (באנגלית) באקווילד, באתר Songkick (באנגלית)
דואנדה

דואנדה‏ 367943 (367943 Duende, לשעבר DA14‏ 2012) הוא גוף קרוב ארץ בעל קוטר של 45 מטר ומסה של כ-130,000 טון. האסטרואיד התגלה ב-23 בפברואר 2012 על ידי מצפה Observatorio Astronómico de Mallorca בספרד, המתמחה בציד אסטרואידים. הגילוי אירע שבעה ימים אחרי שעבר במרחק של 2,600,000 ק"מ מכדור הארץ ב-16 בפברואר 2012. ב-15 בפברואר 2013 עבר האסטרואיד במרחק 27,737.7 ק"מ מפני כדור הארץ, המרחק הקרוב ביותר שגוף מוכר כלשהו, בגודל כזה, עבר בסמוך לכדור הארץ. הוא נקרא דואנדה על שם גזע של יצורים קטנים דמויי אדם בפולקלור של חצי האי האיברי. ב-15 בפברואר 2013 בשעה 19:25 לפי שעון גריניץ' (21:25 שעון ישראל) עבר האסטרואיד במרחק של 27,737.7 ק"מ מפני כדור הארץ. בשיא המעבר האסטרואיד היה קרוב יותר לכדור הארץ מאשר הרצועה הגאוסטציונרית, אך לא פגע בלוויינים במסלול זה, משום שבעת חציית מסלולם הוא הגיע במישור שונה. בהירות נראית האסטרואיד בשיא קרבתו הייתה כ-7, מעט פחות משניתן לראות בעין בלתי מזוינת מאזור ללא זיהום אור. עם זאת, ניתן היה לעקוב אחריו במשקפת או טלסקופ קטן. עבור צופים מישראל, האסטרואיד זרח בכיוון דרום-מערב מעט לאחר השעה 21:00. בעת שיא המעבר האסטרואיד היה בגובה זוויתי של כ-10 מעלות מעל האופק, בקבוצת הכוכבים בתולה. מכאן, האסטרואיד המשיך לצפון-מזרח. עם הריחוק בינו לכדור הארץ, בהירותו ומהירותו הזוויתית פחתה. בין השעה 23:00 ל-23:30 האסטרואיד חצה את היצול של קבוצת הדובה הגדולה בבהירות 9. בערך בשעה זו היה גם שיא גובהו מעל האופק לצופה מישראל, 50 מעלות. לפי חישובי נאס"א, עקב השפעת הכבידה של המעבר בסמיכות כה קרובה לכדור הארץ, יתקצר מסלולו סביב השמש ל-315 ימים בלבד, לעומת 366 ימים לפני המעבר. למרות הסמיכות להתפוצצות המטאור ברוסיה, אירוע שקרה כ-15 שעות לפני כן, האסטרונומים הגיעו למסקנה כי שני האירועים אינם קשורים זה לזה. אפופיס (אסטרואיד) מדיה וקבצים בנושא דואנדה בוויקישיתוף מעבר ה-15 בפברואר 2013 באתר Heavens-Above (אנגלית) יגאל פת-אל, מחר: אסטרואיד בשמי כדור הארץ, באתר ynet, 14 בפברואר 2013 http://neo.jpl.nasa.gov/news/news177.html
גשם הערבי

גֶשֶׁם הָעַרְבִי הוא הדמות הערבית היחידה המוזכרת בתנ"ך. גשם מוזכר כבן תקופתו של נחמיה בעת הקמת בית המקדש וירושלים בעקבות שיבת ציון וחלק משלושה מנהיגים סביב פחוות יהודה שביקשו למנוע את הקמת בית המקדש. ממצאים ארכאולוגיים מצביעים על אפשרות שמדובר באביו של קיינו (Qaynu) מלך קדר הערבית שהייתה בשיא כוחה בתקופה הפרסית. מהכתוב בספר נחמיה אנו למדים שגשם היה בעל בריתם של סנבלט החורני וטוביה העמוני ויריבו של נחמיה. כאשר נחמיה פנה לבניית חומות ירושלים, השומרונים [דרוש מקור] והערבים עשו מאמצים כדי להפריע לו. במקום אחר בספר נחמיה הוא קרוי גַשְׁמוּ, מה שסביר יותר כשמו הנכון, כשם שבט ערבי ידוע בשם "גֻשָמוּ" (קוק, "מילון מונחים ארמי"). גֶשֶׁם או גַשְׁמוּ, שכנראה היה המנהיג של הערבים, הצטרף לשומרונים והאשים את נחמיה במזימה נגד המלך הפרסי. מעבר להזכרתו של גשם במקרא, קיימים שני ממצאים ארכאולוגיים אשר מעלים את האפשרות שמדובר במלך קדר - ממלכה ערבית שבתקופת האימפריה הפרסית השתרעה מדרום בבל במזרח לדלתת הנילוס במערב ונודעה בחשיבותה לשלטון הפרסי: בכתובת שנמצאה בכאבור אל-ג’ונדי צפונית לעיר דדן, ומקובל לתארכה לאמצע המאה החמישית לפנה"ס, מוזכר גשם בן שחר, יחד עם אדם לא מזוהה שהיה מושל ("פחת") דדן. חוקרים העלו את האפשרות שמדובר בגשם מלך קידר שהוזכר במקורות האחרים, אולם מכיוון שהכתובת מקוטעת קשה להגדיר בבירור שבו מדובר. בקערת כסף שהתגלתה באתר תל-מסחותה ליד אסמאעיליה - ואדי תומילאט, במזרח דלתת הנילוס במצרים, התגלתה כתובה בארמית – "זו המינחה שהביא קָיִנֻ בר גָשְמֻ מלך קדר לחָאן-אִלָת". קערה זו הייתה אחת מארבעה שנמצאו באתר עם הקדשות לאלה חאן-איללת וניתוח הסגנון האומנותי של הקערות, כמו גם ניתוח פלאוגרפי של הכתובות עצמן, מתארך את הקערה לסוף המאה החמישית לפנה"ס – באמצע התקופה הפרסית-אחמנית. ההערכה היא כי מדובר בעדות לקיומו של בסיס חיל מצב קדרי במזרח מצרים המתייחס לגָשְמֻ מלך קדר, המוכר מהמקרא כגשם הערבי. אין לדעת בוודאות האם גשם בשני הממצאים הארכאולוגיים הוא אותו אדם והוא זהה לגשם הערבי המוזכר בספר נחמיה. אולם, ברור שקיימת קרבה כרונולוגית ונסיבתית ביניהם. זיהויו של גשם הערבי עם מלך קדר יכול להסביר את חששו מהתחזקות ישות פוליטית יהודאית שתוכל לערער את שליטתו בצירי המסחר מדרום מסופוטמיה ומדרום ערב לנמל עזה ולמצרים. הזיהוי יכול גם להסביר את המשמעות הרבה של פנייה של אדם במעמדו לשלטון הפרסי והסיכון שבדבר להמשך ביצורה של ירושלים בידי שבי-ציון. E. G. H. M. Sel. (1901–1906). "GESHEM THE ARABIAN:". Jewish Encyclopedia קדר (שבט וממלכה) ערבים ככלל מוזכרים גם כן בתנ"ך (ספר דברי הימים ב', פרק י"ז, פסוק י"א; פרק כ"א, פסוק ט"ז; פרק כ"ו, פסוק ז'), אך אין אזכור של דמות ערבית ספציפית, מלבד זו של גשם הערבי. Andreas Schwab, Alexander Schütze, Herodotean Soundings: The Cambyses Logos, Narr Francke Attempto Verlag, ISBN 978-3-8233-0391-6 ספר נחמיה, פרק ב', פסוק י"ט, פרק ו', פסוק א' ספר נחמיה, פרק ו', פסוק ו' Jan Retso, The Arabs in Antiquity: Their History from the Assyrians to the Umayyads, Routledge, 2013, עמ' 250, ISBN 978-1-136-87282-2 Israel Eph’al, The Ancient Arabs, The Magnes Press, Jerusalem, 1982, p. 204, 210-214. William Dumbrell, “The Tell-Maskhuta Bowlsand the ‘Kingdom’ of Qedar in the Persian Period, Bulletin of the American Schools of Orient Research, No. 203, October, 1971, p. 33-38. Israel Eph’al, The Ancient Arabs, The Magnes Press, Jerusalem, 1982, p. 194-195.
מצעד שירי הראפ

שירי ראפ לוהטים (באנגלית: Hot Rap Songs) הוא מצעד אשר מפורסם על ידי המגזין בילבורד בארצות הברית. המצעד מדרג בכל שבוע רשימה של 25 השירים הכי פופולריים בז'אנר ההיפ הופ\ראפ, המצעד מדרג את רשימת השירים על פי זמן השידור שלהם ברדיו ועל פי נתוני המכירות שלהם. מ-1989 עד 2001, הדרוג נעשה על פי כמות המכירות של הסינגלים בכל שבוע. הסינגל "Hot Boyz" של הראפרית מיסי אליוט, שבו התארחו האמנים נאז, Eve ו-Q-Tip דורג הכי הרבה שבועות במקום הראשון. הסינגל היה 18 שבועות במקום הראשון מדצמבר 1999 עד מרץ 2000. לראפר דרייק היו הכי הרבה סינגלים במקום הראשון (14 סינגלים). 1. דרייק - 14 2. שון קומבס - 10 3. קניה וסט - 9 4. אל אל קול ג'יי - 8 4. סנופ דוג - 8 5. באו וואו - 7 5. ליל ויין - 7 5. הנוטוריוס בי. איי. ג'י. - 7 5. T.I - 7 5. 50 סנט - 7 5. ליל קים - 7 1. ג'יי זי - 32 2. ליל ויין - 31 3. סנופ דוג - 25 4. לודאקריס - 24 5. שון קומבס - 23 6. אל אל קול ג'יי - 22 6. קניה וסט - 22 6. דרייק - 22 6. טי. איי - 22 7. 50 סנט - 20 19 שבועות ליל נאז X עם בילי ריי סיירוס - "Old Town Road" (רמיקס) 18 שבועות מיסי אליוט - "Hot Boyz" 17 שבועות איגי אזליה עם צ'רלי XCX‏ - "Fancy" 15 שבועות דרייק - "Best I Ever Had" 14 שבועות דרייק עם ליל ויין - "The Motto" ליל ויין - "Lollipop" 13 שבועות DJ Khaled עם דרייק וליל ויין - "I'm On One" 12 שבועות Terror Squad‏ - "Lean Back" 11 שבועות פלו ריידה עם טי-פיין - "Low" 10 שבועות ג'יי זי עם קניה וסט - "Niggas in Paris" כריס בראון עם ליל ויין ובאסטה ריימס - "Look At Me Now" T.I.‏ - "Whatever You Like" נלי - "Grillz" סנופ דוג - "Drop It Like It's Hot" מצעד שירי ה-R&B/היפ-הופ מצעד אלבומי הראפ אתר האינטרנט הרשמי של מצעד שירי הראפ (באנגלית) מצעד שירי הראפ הלוהטים, באתר בילבורד
קפטן מארוול

האם התכוונתם ל... קפטן מארוול (DC קומיקס) – דמות בדיונית של חברת DC קומיקס קפטן מארוול הבן מרי מארוול קפטן מארוול (מארוול קומיקס) – דמות בדיונית של חברת מארוול קומיקס קפטן מארוול (מאר-וול) – קפטן מארוול המקורי מוניקה רמבו – מוניקה רמבו, קפטן מארוול השנייה פוטון (קומיקס) – ג'ניס-וול, קפטן מארוול השלישי מרטיר (קומיקס) – פילא-וול, קפטן מארוול הרביעית קפטן מארוול (קהנ'נר) – קהנ'נר, קפטן מארוול החמישי ילד מארוול (נו-ואר) – נו-ואר, קפטן מארוול השישי קפטן מארוול – קרול דנברס, קפטן מארוול השביעית קפטן מארוול – סרט מהיקום הקולנועי של מארוול, והדמות הראשית בו היא קרול דנברס
יוזף מסופוסט

יוזף מסופוסט (בצ'כית: Josef Masopust; ‏ 9 בפברואר 1931– 29 ביוני 2015) היה כדורגלן ומאמן צ'כוסלובקי. במשך רוב הקריירה שלו (1952–1968), שיחק מסופוסט במועדון דוקלה פראג, בעיקר בתפקיד קשר. בשנת 1962 זכה בכדור הזהב, ולאחר פרישתו נבחר ל"כדורגלן הזהב" של צ'כיה במסגרת פרסי היובל של אופ"א. הוא נודע בשל שליטתו הגבוהה בכדור, ויכולתו ליצור במרכז המגרש עבור שחקני קבוצתו הזדמנויות יעילות להתקפה לכיוון השער. הוא ערך בין השנים 1954–1966 63 הופעות וכבש 10 שערים עבור נבחרת צ'כוסלובקיה, והיה בהרכב שלה במונדיאל 1958 ו-1962. במונדיאל 1958 כשלה צ'כוסלובקיה כשהודחה כבר בשלב הבתים. במונדיאל 1962 היה לבין השחקנים המצטיינים לאורך הטורניר והגיע איתה עד לגמר נגד ברזיל. בגמר מסופוסט כבש את השער הראשון במשחק אך ברזיל ניצחה בסוף המשחק 1-3. בסיום הטורניר הוא נבחר להיות בנבחרת המצטיינת וזכה בכדור הארד. בשנת 1965 זומן מסופוסט לשחק במשחק הפרידה של סטנלי מתיוס האנגלי, כאשר זה היה בן 50. במוקדמות מונדיאל 1966 נכשלה צ'כוסלובקיה להעפיל לטורניר כאשר מסופוסט שיחק במשחק מוקדמות אחד, בהפסד 1-0 לרומניה במאי 1965. הופעתו האחרונה במדי הנבחרת הייתה במאי 1966 נגד ברית המועצות. את שנותיו האחרונות ככדורגלן פעיל שיחק בקבוצת קרוסינג אילוייט (1968–1970). לאחר פרישתו הפך למאמן כדורגל, ואימן בשנות ה-70 עד שנות ה-90 קבוצות כגון דוקלה פראג ופ.צ ברנו. בשנים 1984–1987 אימן את נבחרת צ'כוסלובקיה. הוא גם אימן מחוץ לצ'כוסלובקיה: בשנים 1988–1991 כיהן כמאמן הנבחרת האולימפית של אינדונזיה. במרץ 2004 נבחר על ידי פלה לאחד מ-125 שחקני הכדורגל החיים הטובים בעולם. ב-2011 הוצב פסלו של מסופוסט מחוץ לאצטדיון הביתי של דוקלה פראג, אצטדיון ג'וליסקה. מסופוסט מת בביתו בפראג ב-2015, בגיל 84. על אף שלא ניתנה סיבת מותו הטלוויזיה הציבורית בצ'כיה הצהירה כי נאבק במחלה קשה ממושכת. דוקלה פראג אליפות צ'כוסלובקיה (8): 1953, 1956, 1957/58, 1960/61, 1961/62, 1962/63, 1963/64, 1965/66 הגביע הצ'כוסלובקי (3): 1960/61, 1964/65, 1965/66 נבחרת צ'כוסלובקיה סגנית גביע העולם: 1962 מקום שלישי באליפות אירופה: 1960 אישיים כדור הזהב: 1962 כדור הכסף של המונדיאל: 1962 נבחרת הטורניר של המונדיאל: 1962 נבחרת השנה בעולם (2): 1962, 1964 השחקן הצ'כוסלובקי של השנה: 1966 פרס נשיא אופ"א מדיה וקבצים בנושא יוזף מסופוסט בוויקישיתוף יוזף מסופוסט, באתר Transfermarkt יוזף מסופוסט, באתר WorldFootball.net יוזף מסופוסט, באתר National Football Teams יוזף מסופוסט, באתר FootballDatabase.eu פרופיל המאמן, באתר Transfermarkt ביוגרפיה (בצ'כית) Czech pride in marvellous Masopust. UEFA, 29 June 2015
אריק לפקופסקי

אריק לפקופסקי (מאנגלית: Eric Lefkofsky נולד בספטמבר 1969), הוא יזם יהודי אמריקאי, מייסד אתר גרופון. נכון לשנת 2018, הונו מוערך בכ-2.4 מיליארד דולר על פי מגזין פורבס.‏ לפקופסקי גדל במישיגן. אביו ביל הוא מהנדס ואימו סנדי מורה, ויש לו אח ואחות. ב-1993 השלים בהצטיינות תואר במשפטים מאוניברסיטת מישיגן. לפקופסקי החל את הקריירה העסקית שלו בתור מוכר שטיחים באוניברסיטה בה למד. ב-1993, יחד עם חבר מהלימודים, הוא לווה כסף מקרובי משפחה ורכש חברת הלבשה במדיסון, ויסקונסין. לאחר מכן פקופסקי ושותפו הקימו חברת אינטרנט שהתמחתה במוצרים לקידום מכירות, אשר גדלה במהרה ובשנת 2000 נמכרה עת שלפקופסקי עצמו הפך להיות סמנכ"ל התפעול של חברת האם. פחות משנה לאחר מכן החברה פשטה רגל,‏ והדבר שהוביל למספר תביעות שהוגשו על ידי בעלי המניות. זמה מה לאחר מכן לפקופסקי הקים יחד עם כמה שותפים את InnerWorking, שכעבור חמש שנים הונפקה בבורסת נאסד"ק. ב-2005 הקים עם שותפו הוותיק את חברת Echo Global Logistics שגם כן הצליחה ולבסוף הונפקה בורסה. בשנת 2006 השניים ייסדו חברה בתחום המדיה וגייסו עבורה השקעות. ב-2007 השקיע מיליון דולר באתר שלימים הפך להיות גרופון (groupon.com) וכעבור שנתיים השלים גיוס של מיליוני דולרים מקרנות סיכון שונות.‏‏ ב-2010 מגזין פורבס דיווח שגרופון הוא האתר עם הצמיחה המהירה ביותר בהיסטוריה, וזמן קצר לאחר מכן הודיע לפקופסקי על השקת קרן השקעות פרטית‏ שתתמקד בעיקר באזור שיקגו. באותה שנה גוגל הציעה עבור האתר סכום של 6 מיליארד דולר אך העסקה לא יצאה לפועל, ייתכן שעקב ביקורת מהרשויות הפיקוח בארצות הברית.‏ בשנת 2011 הונפקה מניית החברה, במחיר של 20 דולר למניה. בשנת 2006 הקים לפקופסקי יחד עם אשתו את קרן לפקופסקי. הוא לימד עסקים באוניברסיטת נורת'ווסטרן, והוציא ספר שעוסק בהשפעת הטכנולוגיה על העסקים כיום הנקרא Accelerated Disruption. לפקופסקי דבר על הקשר שלו ליהדות בראיון ב-2011.‏‏ אתר האינטרנט הרשמי של אריק לפקופסקי אריק לפקופסקי, ברשת החברתית LinkedIn http://lefkofsky.com רותם אליזרע, המיליארדר שיצא למצוא תרופה לסרטן של אשתו, באתר "ידיעות אחרונות", 20 ביוני 2018 ‏פרופיל אריק באתר פורבס‏ העבר הבעייתי של יו"ר גרופון: פשיטת הרגל והאימייל לעובדים, באתר כלכליסט, 12 ביוני 2011 ‏רשימת מייסדי סטארט אפ עשירים, דה מרקר‏ טל מויסה, ‏לאחר הערותיו של לפקובסקי: האם גרופון תצא להנפקה בזמן?, באתר גלובס, 7 ביוני 2011 גיא בן סימון, היו"ר פנה למיזם חדש וגרופון ירדה ב-7.6% לשפל היסטורי, באתר כלכליסט, 3 ביולי 2012 שי ענבל, גוגל, גרופון, וכל הסיבות לסרב ל-6 מיליארד דולר, באתר כלכליסט, 13 בדצמבר 2010 ‏What does it mean to be Jewish today? What do Jews bring to the world? The Free Library‏ ‏יו"ר גרופון אריק לפקופסקי מדבר על יהדותו, דה מרקר, 4 ביוני 2011‏
3OH!3

3OH!3 היא להקת סינת'-פופ אמריקאית, מבולדר, קולורדו. הלהקה נוצרה בשנת 2004 והיא מורכבת משון פורמן ונת'ניאל מוט. זמרי הלהקה, שון פורמן (נולד באוגוסט 1985) ונת'ניאל מוט (נולד ב-1984) שניהם במקור מהעיר בולדר בקולורדו. בשנת 2004 הקימו את הלהקה והחליטו לקרוא לה על שם קידומת הטלפון בעיר. לאחר הוצאת אלבומם הראשון חתמו השניים על הסכם עם חברת בת של אטלנטיק רקורדס. 3OH!3 ידועים רבות תודות לשירם "Don't Trust Me", שהגיע למקום השביעי ברשימת 100 השירים של בילבורד. רמיקס של הסינגל השני שלהם, "Starstrukk", אותו שרו יחד עם קייטי פרי, הגיע לרשימת הטופ 10 באנגליה, אירלנד, פינלנד, פולין ואוסטרליה. בנוסף לכך, הם זכו להכרה רבה כאשר הוציאו לאור את השיר "My First Kiss", יחד עם הזמרת קשה. ב-2012 יצא הסינגל השביעי שלהם "You're Gonna Love This". נכון ל-2016 הם חתומים בחברת Photo Finish Records. 2007 - 3OH!3 2008 - Want 2010 - Streets of Gold 2013 - Omens Night Sports - 2016 מדיה וקבצים בנושא 3OH!3 בוויקישיתוף אתר האינטרנט הרשמי של 3OH!3 (באנגלית) 3OH!3, ברשת החברתית פייסבוק 3OH!3, ברשת החברתית אקס (טוויטר) 3OH!3, ברשת החברתית אינסטגרם 3OH!3, ברשת החברתית טיקטוק 3OH!3, סרטונים בערוץ היוטיוב 3OH!3, במסד הנתונים הקולנועיים IMDb (באנגלית) 3OH!3, באתר אפל מיוזיק (באנגלית) 3OH!3, באתר ספוטיפיי 3OH!3, באתר סאונדקלאוד (באנגלית) 3OH!3, באתר Last.fm (באנגלית) 3OH!3, באתר AllMusic (באנגלית) 3OH!3, באתר MusicBrainz (באנגלית) 3OH!3, באתר דיזר 3OH!3, באתר Discogs (באנגלית) 3OH!3, באתר Songkick (באנגלית) 3OH!3, באתר Genius 3OH!3, באתר SecondHandSongs 3OH!3, באתר בילבורד (באנגלית) 3OH!3, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.